stanford-oval/wikipedia huggingface dataset:
סיינפלד – דמויות משנה
דמויות נוספות > ניומן

ניומן מגולם על ידי ויין נייט.
הופיע ב-48 פרקים.
ניומן הוא השכן של ג'רי וקריימר. עובד בדואר. מתעב את ג'רי ובו בזמן חבר טוב של קריימר. לעיתים נחשב ניומן כנבל של הסדרה. עקב אזכור חוזר ונשנה של סופרמן על ידי ג'רי, נראה כי דמותו של ניומן היא משל לדמותו של לקס לות'ר. השערה זו מתחזקת על ידי המשפט "הוא אויבי המושבע" שנאמר על ידי ג'רי לאיליין על ניומן בפרק The Andrea Doria.
שמו הפרטי של ניומן מעולם לא נחשף, אם כי באחד הפרקים נראה ניומן נמלט מבית, כאשר אשה יוצאת אחריו וצועקת: "להתראות נורמן". ככל הנראה, השחקנית שכחה את שמו, אך ייתכן שזהו שמו. יוצרי הסדרה שקלו לחשוף את שמו הפרטי של ניומן כ"פול", אבל מידע זה לא מופיע באף אחד מפרקי הסדרה.
ניומן עובד בדואר וחי בבניין שבו גר ג'רי. בשל היותו פיקח ולעיתים חלקלק, ג'רי נוהג לפנות אליו בעוקצנות - "Hello, Newman". אם ישנה סיבה בעברם של ג'רי וניומן, שבשלה הם אינם מחבבים אחד את השני, היא לא הוזכרה לאורך פרקי הסדרה. בהיתקלויות רבות עם ניומן, או כאשר ניומן מצליח במשהו על פני ג'רי, ג'רי נוהג לסנן בשקט ובעצבים "ניומן!".
ניומן לעולם לא עובד בזמן שגשום, ואומר - "אני לא עובד בגשם". דבר שהוביל להשלכות רעות על ג'ורג' בפרק The Calzone.
למרות היותו חלקלק למראית עין, הוא נוטה לעשות דברים מרגיזים כמו למשוך פשפשים לבניין, ולעזור לאנשים אחרים לנקום בג'רי (כמו הספר של ג'רי, בפרק The Barber).
לראשונה הוצג ניומן אדם בעל נטיות התאבדותיות, בעונה השנייה, אבל הוא לא נראה על המסך. במקום זה, הוא דובב על ידי יוצר התוכנית לארי דייוויד. נייט לא התחיל לגלם אותו עד הופעתה הפיזית הראשונה של הדמות בעונה השלישית. כדי ליצור אחידות עם העונה השנייה, נייט דיבב את קולו של לארי דייוויד מהעונה הקודמת.
ניומן נחשב לשחקן טניס מעולה אשר משתמש באותו מחבט כמו זו של מר פיט.
דמויות נוספות > רותי כהן

רותי כהן מגולמת על ידי רות כהן.
קופאית ב'מסעדה של טום' שבה חברי הסדרה ישבו באופן קבוע.
הופיעה ב-101 פרקים, היא הדמות שמופיעה בהכי הרבה פרקים אחרי הדמויות הראשיות.
דמויות נוספות > באבו בהאט

באבו בהאט (בריאן ג'ורג') הוא מהגר מפקיסטן שמופיע ב-3 פרקים.
בהופעתו הראשונה, ניהל בית קפה בשם "Dream Cafe" שאף לקוח לא נכנס אליו עד שג'רי מגיע לשם כדי להיות לקוחו הראשון. בתחילה באבו מחבב את ג'רי, אך לאחר שג'רי המליץ לו לפתוח מחדש את המקום כמסעדה פקיסטנית לקוחות עדיין לא הגיעו החל לשנוא את ג'רי. בפרק אחר באבו, שוב אוהב את ג'רי, עובר לגור בבניין של ג'רי, אך מאוחר יותר נשלח חזרה לפקיסטן כי הוויזה שלו הייתה לא בתוקף מכיוון ששלחו את טופס הוויזה לתיבת הדואר של ג'רי בטעות, מה שגרם לבאבו לשנוא את ג'רי שוב. בהופעתו האחרונה באבו מופיע בפרק "השומרוני הטוב", הפרק האחרון.
במהלך הסדרה באבו אומר פעמים רבות שג'רי הוא "very bad man" או "very kind man", בהתאם לסיטואציה.
דמויות נוספות > פרנקלין דלאנו רומנובסקי

פרנקלין דלאנו רומנובסקי (ידוע גם בכינוי "FDR", בהשאלה מכינויו של נשיא ארצות הברית פרנקלין דלאנו רוזוולט), המגולם על ידי השחקן מייקל מקשיין, הוא אחד מידידיו של קריימר. בפרק "הבגידה" משתמש FDR במשאלת יום ההולדת שלו, לאחר כיבוי הנרות על העוגה, כנגד קריימר - בעקבות מקרה בו השליך קריימר כדור שלג על גבו. הדמות מופיעה גם בפרק "המכשף", כמוכר נקניקיות המשוחח עם ג'ורג'. הדמות מוזכרת על ידי קריימר במספר פרקים נוספים.
דמויות נוספות > סוזן רוס

מגולמת על ידי היידי סוודברג. הופיעה ב-29 פרקים.
מנהלת בכירה בחברת NBC וארוסתו לשעבר של ג'ורג'. מתה לאחר שליקקה את הדבק הרעיל שהיה על מעטפות הזמנות החתונה הזולות שג'ורג' בחר.
דמויות נוספות > מעסיקיה של איליין

אהרון ג' ליפמן (ריצ'רד פאנסי) - הבוס של איליין בחברת הוצאת ספרים "פנדנט".
מר ג'אסטין פיט (איאן אברקרומבי) - מעסיקה של איליין במהלך רוב העונה השישית. איליין הייתה עוזרתו האישית ובדרך כלל נדרשה לבצע עבודות שוליות ומגוחכות, כמו לקנות עבורו גרביים וכלי כתיבה.
מר ג'קופו (ג'יי) פיטרמן (ג'ון או'הרלי) - בעליו של קטלוג בגדים. איליין פוגשת אותו במקרה ברחוב לאחר שגורשה מסלון קוסמטיקה והוא מציע לה עבודה אצלו בכתיבת הקטלוג. הוא ידוע בחוסר ההיגיון הפשוט שבדיבורו ונוטה לספר סיפורים ארוכים וחסרי משמעות. לרוב לובש בגדים שמעוצבים על ידיו. הדמות היא פארודיה על אדם אמיתי בשם ג'ון פיטרמן, בעל קטלוג בגדים.
דמויות נוספות > דייוויד פאדי

מגולם על ידי פטריק וורברטון.
בן זוגה של איליין במהלך העונה התשיעית העובד כמוסכניק. פאדי ידוע בעיקר עקב גבריותו המוגזמת והמוחצנת. הוא ואיליין נפרדים וחוזרים כמעט בכל פרק בעונה התשיעית. פאדי הוא נוצרי אדוק, יוצא עם איליין אף על פי שהוא סבור כי היא הולכת לגיהנום לאחר מותה.
דמויות נוספות > ג'ו דבולה - "המשוגע"

מגולם על ידי פיטר קרומבי (אנ').
מכר של ג'רי וקריימר שיצא בעבר עם איליין. סובל מהפרעה נפשית והתנהגות אגרסיבית.
דמויות נוספות > קני בניה

מגולם על ידי סטפן הייטנר.
קומיקאי לא מוצלח שג'רי לא מחבב במיוחד, חבר של קריימר, יצא פעם עם איליין. בניה בעל התנהגות עליזה בצורה מוגזמת ותמיד מעיק על ג׳רי ומעצבן אותו. באחד הפרקים הוא נותן לג׳רי חליפה בחינם, אך דורש תמורתה ארוחת ערב איתו. הופיע בשישה פרקים והציטוט המפורסם שלו הוא "זה זהב, ג'רי. זהב!". באחת מהעונות מקבל בניה הצעה מרשת אנ.בי.סי להפיק סיטקום משלו, אותה רשת שהציעה זאת לג'רי כמה עונות קודם.
דמויות נוספות > טים ווטלי

מגולם על ידי בריאן קראנסטון.
רופא שיניים וחבר של החבורה. מעורב באנקדוטות משעשעות כגון התגיירותו שנועדה כדי שיוכל לספר בדיחות על יהודים. איליין השתוקקה לצאת איתו אך כשהציע לה לצאת היא לא הצליחה לשמוע כלום לאחר שהתחרשה זמנית ודחתה אותו בצורה מעליבה.
דמויות נוספות > ג'קי צ'יילס

מגולם על ידי פיל מוריס.
עורך הדין של ג'רי וקריימר. מאופיין בדיבור מהיר וחד, ונוטה לחזור על הברות או מילים באותו המשפט. נחשב לעורך דין מצליח, אך מעולם לא זכה במשפט עבור החבורה. דמותו של צ'יילס היא פארודיה על עורך הדין ג'וני קוקרן.
דמויות נוספות > לויד בראון

מגולם על ידי מאט מק'קוי (אנ').
מכר ותיק של משפחת קונסטנזה ומושא לקנאה ועוינות מצד ג'ורג', בעיקר בגין השאלה הקבועה המופנית אליו מצד אמו: "למה אתה לא יכול להיות יותר כמו לויד בראון?!". לויד בראון היה מיועד להיות סגן ראש עיריית ניו יורק, אך עבר התמוטטות עצבים עקב הפסד מפלגתו בבחירות.
דמויות נוספות > ג'ורג' סטיינברנר

מגולם על ידי לי בר, ומדובב על ידי לארי דייוויד.
סטיינברנר הוא הבעלים האמיתי של מועדון הבייסבול "ניו יורק יאנקיז" בו ג'ורג' מועסק כביכול. פניו של סטיינברנר מעולם לא נראו, והוא מצטייר כאדם חביב אך טיפש, אשר נוטה להמשיך לדבר ולדבר גם לאחר שאנשים יוצאים מהמשרד. מפטר אנשים בקלות רבה. ג'ורג' סטיינברנר האמיתי הצטלם לתפקיד אורח בפרק הסיום של עונה 7, אך לבסוף הקטע בהשתתפותו נחתך ולא שודר.
דמויות נוספות > מר וילהלם

מגולם על ידי ריצ'רד הרד.
מנהלו הישיר של ג'ורג' בניו יורק יאנקיז. סובל מאלצהיימר אותו הוא מאזן בעזרת כדורים, ובפרק אחד שבו הוא שוכח לקחת כדורים ג'ורג' מסתבך כתוצאה מכך. בסיום העונה השמינית מתאמץ כדי להיות מפוטר מהיאנקיז על מנת לעבור למועדון המתחרה ניו יורק מטס, ובכך מקדים את ג'ורג' שניסה לעשות דבר זהה.
דמויות נוספות > סדריק ובוב

מגולמים על ידי ג'ון פרגון ויול ואסקז בהתאמה.
צמד בריונים הומוסקסואלים שהופיעו בשלושה פרקים כשבדרך כלל קריימר מאוים או מוכה על ידם. בוב הוא פורטוריקני וסדריק אמריקני והם מהווים ניגוד קומי לדמות ההומוסקסואל הנשי הנפוצה בקומדיות רבות. בפרק הראשון שהופיעו יחד, לסדריק קוראים "ריי" בתסריט, אך בשאר הפרקים שבהם הם מופיעים ונוקבים בשמותיהם, האמריקני מוכר כסדריק.
דמויות נוספות > מיקי אבוט

מגולם על ידי דני וודברן.
מיקי הוא החבר הגמד של קריימר, אשר, לעיתים, מוצא יחד איתו עבודות משחק מזדמנות. למרות חברותם הקרובה, נוטים קריימר ומיקי להקלע לריבים ילדותיים.
דמויות נוספות > בוב סקאמאנו

חבר מפוקפק של קריימר שאינו נראה באף פרק אך מספק לקריימר מידע פנימי בנושאים שונים ובהם כמה אנקדוטות מוזרות ביותר.
דמויות נוספות > סו אלן מישקי

מגולמת על ידי ברנדה סטרונג.
מכרה של איליין מתקופת התיכון במרילנד. היא היורשת העתידית של חברת הממתקים הגדולה "oh henry" . סו אלן לעולם אינה לובשת חזייה ונחשבת ליריבה מרה של איליין.
דמויות נוספות > ראסל דאלרימפל

מגולם על ידי בוב בלבן.
נשיא NBC, מתאהב באליין ועוזב את עבודתו לטובת פעילות בגרינפיס על מנת לזכות בלבה.
דמויות נוספות > מר קרוגר

מגולם על ידי דניאל וון-בארגן.
מנכ"ל חברת "קרוגר", מעסיקו של ג'ורג' בעונה התשיעית. מאופיין בכך שהוא אדיש לגמרי למצבה של החברה שבבעלותו, מתעסק לרוב בעניינים זוטרים (כגון מתן כינויים לעובדים), ומתייחס בסלחנות למעשים של ג'ורג' שניתן היה לצפות שיגרמו לו לכעוס עליו.
הערות שוליים

| סיינפלד |
| --- | --- | --- |
| יוצרים | לארי דייוויד • ג'רי סיינפלד |  |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |  |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |  |
| פרקים בולטים | ההתערבות • השומרוני הטוב |  |
פרנק קוסטנזה
סוזי קגן

סוזי קגן
סוזי קגן היא אשת חינוך וטיפול ישראלית. מומחית בינלאומית לטיפול במשחק בילדים, מטפלת זוגית ופרטנית במתבגרים ומבוגרים. מכהנת כראש תחום פסיכותרפיה במשחק  ביחידה לפיתוח מקצועי, הפקולטה לחינוךאוניברסיטת בר-אילן, ומייסדת העמותה לטיפול ולקידום המשחק בישראל (עלו"ה).
ביוגרפיה

קגן נולדה בתל אביב ובגיל שנה עברה לעיר אילת, שם גדלה כילדה בכורה לשני אחים נוספים. בשנת 1984 התגייסה לצה"ל ושירתה כסייעת לרופא שיניים בחיל הרפואה.
בשנת 1987 החלה את לימודיה בפקולטה לחקלאות של האוניברסיטה העברית ברחובות, ועברה הסבה לתואר ראשון בהוראה (B.Ed) עם התמחות בביולוגיה, כימיה ופיזיקה במכללת דוד ילין בירושלים. בשנת 1998 השלימה לימודי תואר שני (M.A) בייעוץ חינוכי באוניברסיטת דאלאס הבפטיסטית שבטקסס, ארצות הברית.
בשנת 2003 קיבלה את התואר דוקטור (Counseling and Higher Education) מאוניברסיטת צפון טקסס (כותרת עבודת הדוקטורט שלה: Short Term Child-Centered Play Therapy Training with Israeli School Counselors and Teachers).
החל משנת 2006 עובדת כמרצה ביחידה ללימודי המשך של בית הספר לעבודה סוציאלית באוניברסיטת בר-אילן, ומכהנת כראש תחום הטיפול במשחק. בשנת 2007 ייסדה את העמותה לטיפול ולקידום המשחק בישראל (עלו"ה) ואף שימשה כיו"ר העמותה במשך חמש שנים.
בשנת 2010 הקימה קגן, בשיתוף אוניברסיטת בר-אילן ובית החולים שניידר, את תחום "מומחה לעולמו הבריא של הילד החולה" (Child’s Life Specialist) – תוכנית לימוד אשר מיועדת לעובדים בתחום החינוך המיוחד, עובדים סוציאליים, מטפלים, ליצנים רפואיים ואחיות. התוכנית מכשירה אנשי מקצוע לפתח ולעודד אצל הילד החולה מיומנויות שונות של התמודדות עם החיים בצל המחלה, האשפוז והחזרה אל השגרה, ולספק לו תמיכה רגשית ומשפחתית בתהליך ההחלמה. התוכנית מיושמת בכל בתי החולים לילדים בישראל.
בשנת 2012 פיתחה קגן עבור שירות בתי הסוהר את שיטת "משחקשר", שיטה המלמדת אסירים לבנות קשר הורי עם ילדיהם באמצעות משחק. התוכנית מיועדת לאסירים שנשפטו לשנים רבות ומיושמת בכל בתי הכלא במדינת ישראל, כחלק מהתוכנית לשיקום אסירים. בנוסף הקימה קגן, יחד עם שירות בתי הסוהר, פינות משחק לילדי האסירים המבקרים בכלא.
קגן היא מפתחת "שיטת ד"ר קגן להורות מעשית" אשר מתבססת על תורת ה-Filial Therapy ומיועדת להורים לילדים בגילאי 3–10. מטרת השיטה היא לחזק את הקשר בין ההורים לילדיהם באמצעות משחק.
בתקשורת

קגן הגישה בעבר, יחד עם אוראל עמית, את תוכנית הרדיו השבועית "על השולחן", שעסקה בנושאי ייעוץ, טיפים ופתרונות בתחומים רגשיים שונים. בנוסף, היא מרבה להתראיין ולהתארח בתוכניות טלוויזיה ובמדיה הכתובה והדיגיטלית על מנת לחוות דעה מקצועית בנושאים הקשורים בחינוך וטיפול בילדים. כמו כן כתבה בעבר טורים בנושא חינוך באתר ynet.
הוקרה

בשנת 1998 נבחרה להיות שגרירה של כבוד על ידי אוניברסיטת דאלאס הבפטיסטית.
פרסומים בולטים (באנגלית)

Kagan, Suzi. Short term Child Centered Play Therapy Training with School Counselors. International Journal of Play Therapy. 2009.
Kagan, Suzi. Filial Therapy with Israeli Parents in North Texas. Association for Play Therapy, INC Journal. 2003.
Kagan, Suzi. Short term Child Centered Play Therapy Training with School Counselors and teachers in Israel. Dissertation, University of North Texas. 2003.
Kagan, Suzi. Filial Over the Phone with Traumatized Children in Israel. Association for Play Therapy, INC Journal. 2003.
הערות שוליים

↑  מומחה לעולמו הבריא של הילד החולה Child's Life Specialist – CLS, באתר אוניברסיטת בר-אילן
↑  איילת רוטה-גבאי, איך מסבירים לילד למה אבא בכלא?, באתר mynet שפלה, 9 במרץ 2015
↑  ד"ר סוזי קגן על דיכאון אחרי לידה בתוכנית "הורות" בערוץ 2
↑  פרופ' רפי קרסו עם ד"ר סוזי קגן: מהי תסמונת הקן המתרוקן וכיצד מתמודדים איתה? בתוכנית "חיים בריא" בערוץ הבריאות
↑  ד"ר סוזי קגן - רשתות חברתיות, ריאיון עם רפי קרסו בתוכנית "חיים בריא" בערוץ 10
↑  ד"ר סוזי קגן, באתר ynet
טלי ריינר ברודצקי

| --- | --- |
אין תמונה חופשית
 לידה:  רחובות
 מקום מגורים:  פנסילבניה 
 מקום לימודים:  הפקולטה לחקלאות, מזון וסביבה ע"ש רוברט ה. סמית  אוניברסיטת פנסילבניה  אוניברסיטת תל אביב  אוניברסיטת ראטגרס 
 מנחה לדוקטורט:  אברהם חפץ
 מוסדות:  אוניברסיטת לה סאל 
 אתר רשמי
 
טלי ריינר-ברודצקי היא ביולוגית ישראלית, פרופסור זוטר במסלול לקביעות בבית הספר לאמנויות ומדעים באוניברסיטת לה סאל (אנ') בפילדלפיה שבפנסילבניה, ארצות הברית. ריינר-ברודצקי היא חוקרת אבולוציה, התנהגות ואפיגנטיקה של נמלים. אקטיביסטית ופעילה ציבורית בארגון אנאקספטבל.
ביוגרפיה

ריינר-ברודצקי נולדה וגדלה ברחובות, דור עשירי בארץ. אמה, אורלי ריינר, היא פרופסור לגנטיקה מולקולרית במכון ויצמן.
את שירותה הצבאי עשתה ביחידת מורן.
את התואר הראשון שלה סיימה ריינר-ברודצקי בשנת 2006, בפקולטה לחקלאות של האוניברסיטה העברית שברחובות. ארבע שנים מאוחר יותר, בשנת 2010, סיימה את התואר השני שלה בזואולוגיה, באוניברסיטת תל אביב. עבודת התזה שלה התמקדה בברירה זוויגית בסנונית הרפתות, מחקר שעסק בשאלות אבולוציוניות בסיסיות.
בשנת 2018 קיבלה ריינר-ברודצקי תואר דוקטור לזואולוגיה וביולוגיה של בעלי חיים מאוניברסיטת תל אביב, בהנחיית פרופ' אברהם חפץ. עבודת הדיסטרציה שלה השיגה הבנה בסיסית בהתפתחות אבולוציונית של מבנים חברתיים מורכבים, תוך התמקדות במבנה האוכלוסייה והמבנה החברתי בנמלים מהסוג נווטת (Cataglyphis): בחינה התנהגותית, כימית וגנומית. המחקר עסק בסוציולוגיה של אוכלוסיית הנמלים המאופיינת על ידי ארגון חברתי מגוון, המשפיע על חיי הנמלים ועל מבנה האוכלוסייה שלהן. ארגון חברתי מגוון מודגם באופן מיטבי בנמלים מסוג נווטת, כיוון שמינים בסוג זה מציגים שונות רבה במבנה החברתי וכן באסטרטגיות הרבייה.
באותה שנה זכתה בפרס קרן פיק, קרן המעניקה מלגות לסטודנטים מצטיינים בתחום המחקר והיישום האנטומולוגי בישראל.
בין השנים 2019 ל-2021 יצאה למחקר פוסט-דוקטורט באוניברסיטת פנסילבניה, מחקר שזכה במימון מלגה לטווח ארוך מטעם הארגון האירופי לביולוגיה מולקולרית (אנ'). המחקר עסק בחקר ויסות אפיגנטי של החיים החברתיים של נמלים.
לאחר מכן המשיכה לפוסט-דוקטורט נוסף של כשנה בקמפוס קמדן של אוניברסיטת ראטגרס, שם חקרה את יחסי הגומלין בין לחץ ברירה תרמי ותזונתי בנמלים.
בשנת 2022 מונתה לפרופסור זוטר (Assistant Professor) במסלול לקביעות באוניברסיטת לה סאל שבפילדלפיה, פנסילבניה, ארצות הברית. בתפקידה זה משמשת ריינר-ברודצקי כמרצה לביולוגיה ובמחקרה מתמקדת ריינר-ברודצקי בזיהוי המנגנונים הקובעים התנהגות וכיצד התנהגויות אינדיבידואליות משפיעות על אוכלוסיות ועל תהליכים אבולוציוניים. מחקריה על התנהגות ואבולוציה כוללים בחינה רחבה, החל מהרמה המולקולרית ועד לרמה האורגניזמית והחברתית. השאלות העיקריות אותן חוקרת ריינר-ברודצקי הן: מהי השפעתה של האפיגנטיקה על מגוון סוגי הנמלים, ומהם השינויים האפיגנטיים הנגרמים כתוצאה מלחץ ברירה תרמי ותזונתי בנמלים עירוניות.
החל משנת 2022 משמשת ריינר ברודצקי כעורכת-משנה בכתב העת Ecological Entomology של החברה המלכותית האנטומולוגית (אנ').
ריינר-ברודצקי פרסמה שישה מאמרים מדעיים בין השנים 2015 ל-2021 והציגה בכנסים רבים.
ביוגרפיה > פעילות ציבורית

ריינר-ברודצקי השתתפה בעונה השנייה של תוכנית הילדים "שוסטר ושוסטר" של הטלוויזיה החינוכית, בה הסבירה על סוציוביולוגיה של נמלים בגן למחקר זואולוגי של אוניברסיטת תל אביב.
בשנת 2020 ניהלה את סניף פילדלפיה של סיינסאברוד (ScienceAbroad), ארגון המסייע למדענים ישראלים צעירים בדרכם בחו"ל.
ריינר-ברודצקי פעילה בארגון המחאה אנאקספטבל, תנועה שורשית שהוקמה על ידי ישראלים הגרים מחוץ לישראל, במטרה למחות נגד המשך כהונתו של בנימין נתניהו כראש ממשלה. במסגרת הארגון יזמה פעולות מחאה נגד ממשלת ישראל השלושים וחמש ופעולות מחאה נגד הרפורמה המשפטית בישראל 2023 ורקמה קשרים עם הקהילה היהודית בפילדלפיה.
עמדה בראש פעילויות המחאה להפסקת תרומתו של ארתור דנצ'יק, אחד משני התורמים המרכזיים של פורום קהלת. מחאה זו כללה הפגנות תדירות מול ביתו של דנצ'יק, חלוקת פליירים בבית הכנסת אותו פוקדים תומכי קהלת, משלוח מסה של מכתבים מרחבי העולם לתיבת הדואר שלו שגם לוותה על ידי קמפיין במדיה חברתית של האנשים החתומים על המכתבים. לאחר ארבעה חודשי מחאה נחשף באתר כלכליסט כי דנצ'יק יפסיק את תמיכתו בפורום קהלת.
נשואה לגיא ברודצקי, איש היי-טק, ולהם שלושה ילדים.
הערות שוליים

1 2 3  אבי בן דוד, השבוע ה-31 ומחאת נס ציונה מתמידה להפגין ומסיימת ב"ריקוד הדגלים"., באתר נס ציונה נט, ‏5 אוגוסט 2023
1 2  יצאנו לרחובות 4, ספטמבר 2023. עמודים 46–49., באתר www.bashaar.org.il, ‏ספטמבר 2023
↑  הפרס לזכרו של אמוץ פיק ז"ל (1933–2009), באתר entomology.org.il
↑  EMBO Long-Term Fellowships awarded in 2019, embo.org (באנגלית)
1 2 3 4 5  Tali Reiner Brodetzki, Ph.D - Assistant Proffesor, La Salle University (באנגלית)
↑  ראש השנה, באתר ScienceAbroad (באנגלית אמריקאית)
↑  Luke Tress, Israeli expats who organized to protest Netanyahu's government are now mobilizing to 'save Israel', Jewish Telegraphic Agency, ‏2023-10-24 (באנגלית אמריקאית)
1 2 3   קים לגזיאל, להילחם במיליארדר: כך הצליחו 30 ישראלים מפילדלפיה לגרום לתורם העיקרי של פורום קהלת למשוך את תרומתו, באתר TheMarker‏, 5 באוגוסט 2023
↑  אתי אברמוב, "אם שרה יושבת בנתב"ג ושותה שמפניה, כולם יודעים מתי היא תנחת": סיפורי הגרילה של המחאה הישראלית בעולם, באתר ynet, 10 באוגוסט 2023
↑  אדריאן פילוט, חשיפת כלכליסט: ארתור דנצ'יק, התורם הראשי של פורום קהלת, הודיע על הפסקת התמיכה בארגון, באתר כלכליסט, 4 באוגוסט 2023
| --- | --- |
בקרת זהויות :  NLI: 987007366003805171  ORCID: 0000-0002-1705-2056  VIAF: 48151963675200311953   WorldCat (עם VIAF): 48151963675200311953
קרולין צ'רי

| --- | --- |

קרולין צ'רי, 2006
 לידה:  1 בספטמבר 1942 (בת 82) סנט לואיס, ארצות הברית 
 שם לידה:  Carolyn Janice Cherry 
 מדינה:  ארצות הברית 
 שם עט:  C. J. Cherryh 
 מקום לימודים:  אוניברסיטת ג'ונס הופקינס, אוניברסיטת אוקלהומה, Lawton High School 
 שפות היצירה:  אנגלית, צרפתית 
 סוגה:  מדע בדיוני, פנטזיה 
 יצירות בולטות:  יקום ברית-איחוד, Cyteen, Foreigner series 
 בן או בת זוג:  Jane Fancher (17 במאי 2014–?) 
 פרסים והוקרה:  פרס גרנד מאסטר של דיימון נייט (2016)  פרס הוגו לרומן הטוב ביותר (1989)  פרס הוגו לסיפור הקצר (1979)  פרס הוגו לרומן הטוב ביותר (1982)  פרס ג'ון קמפבל לסופר חדש (1977)  פרס לוקוס לרומן מדע בדיוני (1989) 
 cherryh.com
 
קרולין ג'ניס צ'רי (באנגלית: Carolyn Janice Cherry; נולדה ב-1 בספטמבר 1942), הידועה בשם העט סי. ג'יי. צ'רי (באנגלית: C. J. Cherryh) היא סופרת מדע בדיוני ופנטסיה אמריקאית. מאז אמצע שנות ה-70 כתבה צ'רי יותר מ-60 ספרים, ובהם הנובלות זוכות פרס ההוגו "Downbelow Station" ו-"Cyteen", שתיהן חלק מיקום ברית-איחוד שיצרה. ב-2016 הייתה הסופר ה-32 (הסופרת הרביעית בלבד, אחרי אורסולה לה גווין, אן מק'קפרי וקוני ויליס), שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים, המחולק החל מ-1975 לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה.
על שמה נקרא האסטרואיד 77185 צ'רי.
הערות שוליים

↑  רשימת זוכי הפרס החל מ-1975
↑  JPL Small-Body Database Browser Asteroid 77185 Cherryh
| --- | --- |
בקרת זהויות :  NLI: 987007309375605171  PLWABN: 9810673169805606  BIBSYS: 3049246  BNE: XX1073345  BnF: cb12051137b (data)  CANTIC: a10381090  CiNii: DA08192379  GND: 109438930  ICCU: CFIV074486  ISNI: 0000 0001 2138 454X  LCCN: n79058503  MusicBrainz: 9e42cd5e-bc15-45fb-a0e1-450987f3eb39  NDL: 00435871  NKC: xx0011608  NLA: 35676496  NLK: KAC201858042  NSK: 000030314  NTA: 069516189  RERO: 02-A003100601  SNAC: w6fr3z3h  SUDOC: 028736745  Trove: 1037884  VIAF: 14788686   WorldCat (עם VIAF): 14788686 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
משה חיים זקס

| --- | --- |

ד"ר משה חיים זקס
 לידה:  16 בנובמבר 1926 (בן 98) י' בכסלו תרפ"ז ירושלים, פלשתינה (א"י)
 ענף מדעי:  בוטניקה
 מקום מגורים:  קיבוץ שעלבים, ישראל
 עיסוק:  אגרונום
 פרסים והוקרה:  המכון בראשותו זכה בפרס כץ ליישום ההלכה בחיים המודרניים לשנת 2022
 בת זוג:  יוכבד זקס לבית שטיינברג
 תרומות עיקריות
 הקמת קיבוץ שעלבים ייסוד המכון לחקר החקלאות על פי התורה
משה חיים זקס (נולד בי' בכסלו ה'תרפ"ז, 16 בנובמבר 1926) הוא דוקטור לבוטניקה, אגרונום, ממקימי קיבוץ שעלבים וממייסדי המכון לחקר החקלאות על פי התורה.
ביוגרפיה

משה חיים זקס נולד בשכונת הבוכרים שבירושלים להוריו הרב יהושע פישל זקס, איש חינוך מאנשי היישוב הישן, אחיו של הרב מנחם בן ציון זקס, בן דודו של הרב אברהם אלקנה כהנא שפירא, הרב הראשי לישראל וראש ישיבת מרכז הרב, נכדו של הרב אברהם אלקנה זקס ונינו של השד"ר משה זקס, מראשוני תלמידי החתם סופר שעלו לארץ (חתנו של רבי צדוק הלוי קרויז). וחיה סימה לבית בלומנטל, בתו של הרב אברהם יוחנן בלומנטל. אחיו הוא בעל התואר יקיר ירושלים לשנת ה'תשס"ח, ממשחררי ירושלים וחברון, ד"ר יצחק זקס. משה זקס למד בתיכון חורב ולאחר מכן בישיבות חברון בירושלים ופוניבז' בבני ברק. היה חבר בתנועת הנוער 'ברית חשמונאים' ולאחר מכן התגייס ל'הגנה'. בשנת 1946 הצטרף לגרעין של תנועת "עזרא" והיה רכז הגרעין שהקים בי"א באב ה'תשי"א את קיבוץ שעלבים. שימש כאחראי ביטחון בקיבוץ. בשנת תשי"ב, החל
את לימודיו לתואר השני באוניברסיטה העברית בירושלים ובפקולטה לחקלאות, וכשסיים, בשנת 1957 ייסד עם כמה מחבריו את המכון לחקר החקלאות על פי התורה שהוקם במטרה לתת מענה הלכתי־מחקרי לחקלאים ועמד בראשו עד לשנת 1987 בשיתוף עם משקי פועלי אגודת ישראל ובעידוד רבניהם. בשנת תשי"ז נישא לחברתו לגרעין, יוכבד (יוליקה) לבית שטיינברג, ניצולת השואה.
ביוגרפיה > מחקרים ופעילות מדעית והלכתית

בשנת 1957 סיים תואר שני בנושא: "השפעת חומרי צמיחה על אגוזי-אדמה" והתקבל כעובד מחקר במכון לגידולי שדה במכון וולקני. תואר דוקטור הוענק לו בשנת 1983 מטעם האוניברסיטה העברית בנושא: "השפעת נזקי צינה בגידול דו-שנתי של שיחי כותנה".
ביוגרפיה > מחקרים ופעילות מדעית והלכתית > המכון לחקר החקלאות על פי התורה

לאחר סיום לימודי התואר השני בשנת 1957 הקים את המכון לחקר החקלאות על פי התורה. זקס מצא פתרונות מקובלים הלכתית ומתאימים חקלאית לקיום משק סביב שנת שמיטה. במסגרת המכון פעל למציאת פתרונות הלכתיים לחקלאי הדתי. נושאים כמו - חשש עורלה, השמדת פריחה, קביעת עורלה במיני שיחים, איסור כלאיים, וגם נושאים כמו - חליבה בשבת, איסוף ביצים, זריעה מוקדמת של גידולי חורף, גידולים דו שנתיים ודו עונתיים, גידול סורגום, ירקות, זמירת גפנים, מצע מנותק ועוד נושאים רבים.
תחילה ניהל את המכון בעזרת מזכיר במשרה חלקית ואחרי כ-20 שנה הצטרף אליו מנהל ארגוני.
במקביל לעבודה במכון שימש במשך 30 שנה חוקר בתחנת הניסיונות הממשלתית ברחובות שבהמשך הפכה ל"מינהל המחקר החקלאי (מכון וולקני)" בבית דגן.
פרסם עבודות מחקר בנושאים כמו בעיות ההלכה בחקלאות ו"שמיטה ממלכתית".
המכון לחקר החקלאות בראשותו זכה בשנת 2022 בפרס כץ המוענק לאישים ומוסדות העוסקים ביישום ההלכה בחיים המודרניים, ביצירות הלכתיות ובמפעלים מעשיים.
ביוגרפיה > פרישה לגמלאות

פרש לגמלאות בשנת 1991 והמשיך לעסוק בנושאי החקלאות על-פי ההלכה.
בזמנו הפנוי הוא גם צייר חובב בנושאי נופי ישראל. במהלך השנים ערך מספר תערוכות וצייר קרוב ל-1,000 ציורים. זקס הפסיק לצייר בגיל 90.
חיבורים וספרים

ושבתה הארץ לה' - דפי הדרכה בתחומי החקלאות לקראת השמיטה.
עוד ינובון בשיבה - פרקי חיים והרהורים - אוטוביוגרפיה, שבו מגולל את סיפור חייו ומחשבות. הספר הוקדש לזכר נכדו החייל אלחי טהרלב, שנרצח בפיגוע דריסה סמוך לעפרה.
פירושים נבחרים לפרשיות התורה.
שכתב והגיה את הספר יוליקה שנכתב על אשתו לאחר פטירתה.
תימצות ספר התניא ליקוטי אמרים, עם באור שטייינזלץ ונקודות משיעורי שג"ר